ยอดป่วยโควิดใหม่วันนี้ 1,458 ราย ติดเชื้อสะสม 46,643 คน เสียชีวิตอีก 2
ศบค. เผยอดป่วยโควิดใหม่วันนี้ 1,458 ราย ติดเชื้อสะสม 46,643 คน เสียชีวิตอีก 2 
ศบค. เผยอดป่วยโควิดใหม่วันนี้ 1,458 ราย ติดเชื้อสะสม 46,643 คน เสียชีวิตอีก 2
21 เม.ย. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 หรือ ศบค. รายงานสถานการณ์การแพร่ระบาดของไวรัสโควิด-19 ในประเทศ ประจำวันที่ 21 เม.ย.64 ระบุ พบผู้ติดเชื้อรายใหม่ 1,458 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 1,346 ราย และจากการค้นหาผู้ติดเชื้อเชิงรุกในชุมชน 108 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) อีก  ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดมีจำนวนเพิ่มขึ้นอยู่ที่ 46,643 ราย แบ่งเป็นผู้ป่วยที่ติดเชื้อภายในประเทศ 43,397 ราย และผู้เดินทางมาจากต่างประเทศ 3,246 ราย โดยมีผู้ป่วยที่รักษาหายเพิ่ม 413 ราย รักษาหายแล้ว 29,371 ราย ยังรักษาอยู่ 17,162 ราย
ขณะที่มีผู้เสียชีวิตเพิ่ม 2 ราย ทำให้ยอดผู้เสียชีวิตสะสมเพิ่มขึ้นเป็น 110 คน
สำหรับผู้เสียชีวิต รายที่ 109 เป็นหญิงไทย อายุ 56 ปี ที่อยู่ขณะป่วย กทม. มีโรคประจำตัวคือ เบาหวาน ความดันโลหิตสูง ไตวายเรื้อรัง และโรคอ้วน
วันที่ 10 เม.ย.64 เริ่มมีอาการไข้ ไอ
วันที่ 13 เม.ย.64 เข้ารับการตรวจหาเชื้อโควิด-19
วันที่ 14 เม.ย.64 ผลตรวจยืนยันติดเชื้อโควิด-19
วันที่ 17 เม.ย.64 เข้ารับการรักษา ผู้ป่วยมีอาการเหนื่อยหอบ ผลเอ็กซเรย์พบปอดอักเสบรุนแรง
วันที่ 19 เม.ย.64 ผู้ป่วยระบบหายใจล้มเหลว และเสียใจชีวิตในเวลา 16.19 น.
ส่วนผู้เสียชีวิตรายที่ 110 เป็นชายไทย อายุ 32 ปี ที่อยู่ขณะป่วย นนทบุรี มีโรคประจำตัวคือ ภูมิแพ้ มีประวัติสัมผัสผู้ป่วยยืนยันรายก่อนหน้าวันที่ 4 เม.ย.64
ต่อมาวันที่ 8 เม.ย.64 มีอาการไข้ต่ำ ไอ มีเสมหะปนเลือด
วันที่ 15 เม.ย.มีอาการเหนื่อยมากขึ้น
วันที่ 16 เม.ย.เข้ารับการรักษาที่รพ. ทำการเอ็กซเรย์พบปอดอักเสบรุนแรง ต่อมาอาการแย่ลง และเสียชีวิตวันที่ 19 เม.ย.64
